שיחה:גדוד העמק

message: שלום  תודה על כתיבת הערך.  אני שמחה לראות שלא מפריעים לך עם תבנית בעבודה על הערך ולא מתערבים. מזל שזה לא ערך עדכני פוליטי  העוסק בהווה. . יש לי מספר הערות כלליות וגם לפרק "פעולת בלד א-שייח': תגמול על הטבח בבתי הזיקוק"
# חוואסה ובלד א-שייח' לא היו שכונות, אלא כפרים ערבים בבלד א-שייח' היו קרוב ל-4,500 תושבים ערב יום העצמאות, כפר גדול. שכונה היא ישות בתוך יישוב אחר.
# לגבי הפרק "פעולת בלד א-שייח': תגמול על הטבח בבתי הזיקוק". בדקתי את המקורות שלך, והן מקורות לא עדכניים. אתה מצטט את אחד הלוחמים שאמר : לאויב היו כ-60 הרוגים ולכוחותינו שני הרוגים ושני פצועים. וזה הנתון המספרי היחיד בפרק הזה של הרוגים. ההיסטוריון יואב גלבר כתב על הפעולה הזאת, ולפי מיטב זכרוני הוא טען שהיו כ-23 הרוגים. המספרים הראשונים היו מופרזים. אז במקום לצטט פסקה שלמה של לוחם, כדאי להביא נתונים של היסטוריונים במחקרים מעודכנים.
# בפעולה הזאת השתתף גם גדוד 21 של חטיבת כרמלי .  רבים מנשר שהיו בגדוד 21 השתתפו בפעולה, לפני חודש נפטר חנן רפפורט שהשתתף  בפעולה וסיפר לי חוויות מהפעולה. יש לציין זאת בפרק.  בפעולה השתתף גם גדוד 22 של חטיבת כרמלי. אתה משתמש בשם חי"ש, אבל גדוד 21  נוצר לפני הפעולה הזאת ויש להשתמש בשם הנכון.
#  חנן זלינגר היה מפקד פלוגה 13 בגדוד 21 ונהרג בפעולה.  הוא הגיע מיגור. אבל היה כוח נוסף של גדוד 22 שהגיע מאזור הטכניון, עמוס גלילי היה סטודנט בטכניון והגיע משם.  זה לא כתוב בפרק. מהפרק מבינים כאילו הלוחמים כולם הגיעו רק מיגור וזה לא נכון.
אני מבינה שאתה רוצה להתרכז בסיפורו של הגדוד הראשון של הפלמ"ח, אבל כשהגדוד הראשון של הפלמ"ח לחם בפעולה יחד עם גדודים 21 ו-22 של חטיבת כרמלי, יש לציין זאת ברור בפרק, אחרת תיאור הפעולה לוקה בחסר. יש בפרק יותר תיאורי חוויות הלוחמים ממידע אנציקלופדי שיסביר את הפעולה. תודה חנה Hanay • שיחה • נשר תחגוג ב-2023 מאה שנים להקמתה 08:44, 11 בפברואר 2022 (IST)
replies: text: צריך להזכיר את היחידות הנוספות אבל לא לפרט על פעולתן. המקום לפירוט המלא בערך אודות היחידות הנ"ל או בערך אודות הקרב. גילגמש • שיחה 11:51, 11 בפברואר 2022 (IST)

text: שלום חנה. תודה על הערותייך , וגם על הערתך הנכונה, גילגמש.

text: בצד העקרוני, אני תמיד השתדלתי להזכיר יחידות נוספות אבל לא לתאר פעולותיהן בפירוט. יחד עם זאת בפעולה כל כך משותפת כמו כאן, ייתכן שיהיה צריך להוסיף משפט.

text: לגבי בלד א-שייח', תודה על ההשלמות וההערות, אשלב אותן בערך. אם יש לך אסמכתא למה שגלבר כתב אודה לך, ואם לא אנסה למצוא בעצמי ובינתיים אסייג את הנתון.

text: כל שאר הערותייך נראות לי ואשלבן, אם תוכלי להקל עלי ולהוסיף אסמכתאות כאמור אודה לך. שוב תודה ושבת שלום! AviStav - שיחה 12:35, 11 בפברואר 2022 (IST)
replies: text: :ההערה של גילגמש מטעה. לא התכוונתי שתתחיל לספר על פעולתם של לוחמי גדוד 21 וגדוד 22, אלא לציין שהיו שותפים פעילים בפעולה. וחשוב שאנשים שקוראים על הפעולה ידעו שהייתה הגעה מעוד כיוון וכי מיגור הגיעו גם לוחמי גדוד 21 בחטיבת כרמלי ולא רק לוחמי הפלמ"ח. איני זוכרת היכן גלבר כתב זאת, אבל הוא כתב. גלבר גר בנשר וביקרתי אותו בביתו כשצילמתי את התמונה בערך אודותיו ואפילו שוחחנו על הפער בין מה שפורסם בהתחלה ככמות ההרוגים בפעולה הזאת, ומה הוא מצא במחקר שלו. חנה Hanay • שיחה • נשר תחגוג ב-2023 מאה שנים להקמתה 15:53, 11 בפברואר 2022 (IST)
replies: text: ::הבנתי היטב את כוונתך, חנה, ובהתאם גם תיקנתי. AviStav - שיחה 20:10, 19 בפברואר 2022 (IST)
thread_title:  תודה על כתיבת הערך והערות 

message: האצ"ל זרקו שני רימונים. עדיף לדייק. תודה. חנה Hanay • שיחה • נשר תחגוג ב-2023 מאה שנים להקמתה 19:39, 13 בפברואר 2022 (IST)
replies: text: גם בערך טבח בתי הזיקוק מדובר על מטעני חבלה, לרבות באסמכתא בידיעה בעיתון דבר. אז כל עוד אין אסמכתא אחרת, דומני שיש להשאיר את המידע כמו שהוא. AviStav - שיחה 20:13, 19 בפברואר 2022 (IST)
replies: text: :יש מספיק אסמכתאות על כך שמדובר בשני רימונים. כדאי שתחפש בספרים, לא בידיעות בדבר שנכתבו כשזה קרה, כשהמידע לא היה ידוע עד הסוף. יש לתקן גם בערך על טבח בתי הזיקוק. תודה חנה Hanay • שיחה • נשר תחגוג ב-2023 מאה שנים להקמתה 20:36, 19 בפברואר 2022 (IST)
thread_title:  ב-30 בדצמבר 1947 זרקו חברי אצ"ל מטעני נפץ על פועלים ערבים